Diari Oficial de la Generalitat Valenciana


Sumari del DOGV 5036, del 27-06-2005 (2005/6940)

RESOLUCIÓ de 20 de maig de 2005, del conseller de Territori i Habitatge, per la qual s'aprova definitivament el Pla especial de delimitació per a la constitució de patrimoni públic de sòl del municipi de Carcaixent (València), remés per la Conselleria d'Empresa, Universitat i Ciència.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5036

Data del DOGV
:   27-06-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/6940


Data del document
:   20-05-2005

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Carcaixent
    * pla d'urbanisme

RESOLUCIÓ de 20 de maig de 2005, del conseller de Territori i Habitatge, per la qual s'aprova definitivament el Pla especial de delimitació per a la constitució de patrimoni públic de sòl del municipi de Carcaixent (València), remés per la Conselleria d'Empresa, Universitat i Ciència. [2005/6940]
  
Vist el Pla especial de delimitació per a la constitució de patrimoni públic de sòl, remés per la Conselleria d'Empresa, Universitat i Ciència, i de conformitat amb els següents,
  
Antecedents de fet
  
Primer
  
El projecte ha sigut redactat per la Conselleria d'Empresa, Universitat i Ciència. Es va sotmetre a informació pública i es va inserir anunci en el Diari Oficial de la Generalitat Valenciana núm. 4899, de data 9-12-2004, i en el diari Las Provincias de València de data 15-12-2004. La documentació va romandre exposada al Servei Territorial d'Indústria. No s'han presentat al·legacions.
  
Per Resolució de la Conselleria d'Empresa, Universitat i Ciència, de data 14 de febrer de 2005, es va aprovar provisionalment l'expedient de referència.
  
L'Ajuntament de Carcaixent va emetre un informe favorable que indica que el Pla especial respon al conveni subscrit entre la conselleria promotora i l'Ajuntament, l'objecte de la qual és la creació d'un polígon industrial.
  
Segon
  
Carcaixent compta amb Pla general, aprovat definitivament per la Comissió Territorial d'Urbanisme de València de data 28 de maig de 1998.
  
Tercer
  
La Comissió Territorial d'Urbanisme de València en sessió de data 11 de març de 2005, va acordar elevar al conseller de Territori i Habitatge el Pla especial per a la constitució de patrimoni públic de sòl de Carcaixent, per a la seua aprovació definitiva.
  
Fonaments jurídics
  
Primer
  
La documentació està completa i la tramitació ha sigut correcta, d'acord amb el que preveu l'article 38 de la Llei reguladora de l'activitat urbanística (en endavant LRAU).
  
Segon
  
D'acord amb el que preveu l'article 99 LRAU, la Generalitat Valenciana pot reservar àrees per a legitimar en aquestes l'expropiació de béns immobles, siga quina siga la seua classificació o qualificació urbanística. La reserva s'efectuarà mitjançant pla especial i pot ser prèvia a la programació dels terrenys.
  
Tercer
  
El projecte presentat s'ajusta a les previsions legals, l'interés públic de l'actuació està degudament justificat en el conveni subscrit entre la conselleria promotora i l'Ajuntament de Carcaixent el 27 de març de 2002. No s'aprecia obstacle legal per a l'aprovació definitiva.
  
L'objecte del Pla especial és delimitar a sòl no urbanitzable comú una àrea de terreny per a la constitució de patrimoni públic de sòl, a la partida Sequera i Marjal, polígons 38 i 39 de Carcaixent, a fi de crear un polígon industrial que permeta traslladar les indústries existents al nucli urbà.
  
El sistema de gestió previst és el d'expropiació, la mercantil SEPIVA és beneficiària.
  
La superfície compresa en la delimitació ascendeix a 215.754'13 m2. La localització respon als condicionants de la Confederació Hidrogràfica del Xúquer, a la vista de l'estudi hidrològic presentat, segons informe del comissari d'Aigües de data 20-11-2003.
  
L'àmbit està afectat pel PATRICOVA amb risc de nivell 5, per la qual cosa ha d'elaborar-se un estudi d'inundabilitat per a l'ordenació urbanística de la zona.
  
S'ha rebut informe de la Direcció General de Transports de la Conselleria d'Infraestructures, on s'indica que el projecte no afecta cap traçat ferroviari existent o en projecte; i l'ordenació posterior del sector ha d'incorporar els elements necessaris per a una adequada connexió que facilite l'accés al futur polígon en modes alternatius al vehicle privat (voreres d'una dimensió adequada i carril-bici).
  
Quart
  
El conseller de Territori i Habitatge és l'òrgan competent per a resoldre l'aprovació definitiva de plans especials promoguts per administracions no municipals, de conformitat amb el que disposa l'article 39, per remissió dels articles 54 i 55.1 de la Llei 6/1994, de 15 de novembre, de la Generalitat Valenciana, reguladora de l'activitat urbanística, en relació amb l'article 6 apartat f) del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana.
  
Vistos els preceptes legals citats i la resta de disposicions de general i de pertinent aplicació, de conformitat amb l'acord de la Comissió Territorial d'Urbanisme de València, resolc:
  
Aprovar definitivament el Pla especial de delimitació per a la constitució de patrimoni públic de sòl del municipi de Carcaixent (València), remés per la Conselleria d'Empresa, Universitat i Ciència.
  
Contra la present resolució, que posa fi a la via administrativa, es pot interposar recurs potestatiu de reposició en el termini d'un mes, davant del conseller de Territori i Habitatge, o bé recurs contenciós administratiu, davant de la sala contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació o publicació d'aquesta, de conformitat amb el que preveu l'art. 13.4 del Decret 201/2003, de 3 d'octubre, del Consell de la Generalitat, pel qual s'aprova el Reglament d'òrgans urbanístics de la Generalitat, i art. 10 i 46 de la Llei reguladora de la jurisdicció contenciosa administrativa, de 13 de juliol de 1998. Tot això, sense perjudici que puga exercir qualsevol altre recurs que estime oportú.